Συντεταγμένες: 34°42′N 135°30′E﻿ / ﻿34.700°N 135.500°E﻿ / 34.700; 135.500

Η **Οσάκα** (ακριβέστερα: **Οόσακα,** ιαπωνικά: 大阪市‎‎, *Ōsaka-shi*, προφέρεται Οόσακα-σι) είναι μία από τις σημαντικότερες πόλεις της Ιαπωνίας και βρίσκεται στο δέλτα του ποταμού Γιόντο στην ακτή της Οσάκας της επαρχίας Κανσάι στο κύριο νησί της Ιαπωνίας Χονσού.
Η πόλη είναι πρωτεύουσα του νομού της Οσάκα. Συχνά αναφέρεται σαν η δεύτερη πόλη της Ιαπωνίας, αν και παραδοσιακά στην Ιαπωνική ιστορία ήταν η εμπορική πρωτεύουσα της χώρας. Σήμερα είναι η δεύτερη μεγαλύτερη πόλη της Ιαπωνίας μετα το Τόκυο και η περιοχή του Κεϊχάνσιν (Κυότο-Οσάκα-Κόμπε) αποτελεί την 9η μεγαλύτερη μητροπολιτική περιοχή στον κόσμο με πληθυσμό 19.220.000. Η πόλη έχει το περίεργο προσωνύμιο πρώτη πόλη την ημέρα  μία αναφορά στον κομβικό οικονομικό και εμπορικό ρόλο της πόλης σήμερα. Ενώ κατά τη διάρκεια της νύχτας κατατάσσεται στην τρίτη θέση με 2,6 εκατομμύρια κατοίκους την διάρκεια της ημέρας ο πληθυσμός της αυξάνεται σε 3,7 εκατομμύρια.

Ιστορία
-------

Η ιστορία της πόλης ανάγεται στην περίοδο Κοφούν όπως αποκαλύπτουν τα ερείπια Μορινομίγια (森の宮遺跡) του 5ου έως 6ου αιώνα π.χ.. Η Οσάκα ήταν για ένα μεγάλο χρονικό διάστημα το πιο σημαντικό οικονομικό κέντρο της Ιαπωνίας και το μεγαλύτερο μέρος του πληθυσμού της ήταν παραδοσιακά έμποροι. Κατά τη διάρκεια της περιόδου Έντο (1603–1867), η πόλη ανέκτησε το αρχαίο κύρος της και έγινε ένα πολυσύχναστο εμπορικό λιμάνι. Η λαϊκή κουλτούρα της πόλης ήταν στενά συνδεδεμένη με την εξαιρετικά διαδεδομένη στην Ιαπωνία παραδοσιακή τέχνη της ξυλογραφίας που ονομάζεται ουκίγιο-ε. Αναπτυσσόμενη παράλληλα με το Κυότο και το Έντο (σημερινό Τόκυο) η Οσάκα είχε να επιδείξει έντονη καλλιτεχνική ζωή όπως διαφαίνεται από τα πολυάριθμα κουκλοθέατρα μπουνράκου και θέατρα Καμπούκι.

Σύγχρονη Οσάκα
--------------

Η σύγχρονη πόλη σχεδιάστηκε αρχικά με κυβερνητική διάταξη γύρω από μία έκταση 15 τ.χλμ. μόνο. Στη συνέχεια η πόλη βίωσε τρεις μεγάλες επεκτάσεις για να φθάσει το σημερινό της μέγεθος που είναι περίπου 222 τ.χλμ. Η Οσάκα είναι σήμερα η έδρα πολλών πολυεθνικών επιχειρήσεων και η αγορά της είναι μία από τις πιο σημαντικές του κόσμου.

### Ετυμολογία της Οσάκα (大阪)

Η Οσάκα μεταφράζεται ως Μεγάλος Λόφος. Είναι ασαφές πως το όνομα Οσάκα επικράτησε του ονόματος Νανιγουά που ήταν το αρχικό όνομα της πόλης. Η παλιότερη χρήση του σύγχρονου ονόματος βρίσκεται σε μία επιγραφή του 1496. 

### Εμπορικές περιοχές

* Αμερικανικό χωριό (Αμεμούρα)
* Ντεν Ντεν
* Ντοτονμπόρι
* Νάνμπα
* Σινσαϊμπάσι
* Ουμέντα

### Μουσεία

* Μουσείο Ανατολικής Κεραμικής της Οσάκα: Ιδρύθηκε το 1982. Στις συλλογές του εκτίθενται 2000 αντικείμενα περιλαμβανομένων εκθεμάτων κέλαντον από την Κορέα.
* Εθνικό Μουσείο Τέχνης της Οσάκας
* Δημοτικό Μουσείο Τέχνης
* Μουσείο Ιστορίας της Οσάκα
* Μουσείο Φυσικής Ιστορίας
* Μουσείο Επιστημών

### Αξιοθέατα

Η Οσάκα είναι γνωστή για τα μπουνράκου (παραδοσιακά κουκλοθέατρα), τα θέατρα Καμπούκι και πιο πρόσφατα για τα μανζάι (αυτοσχέδια κωμωδία).

### Πανεπιστήμια

* Πανεπιστήμιο Κανσάι (関西大学)
* Πανεπιστήμιο της Πόλης της Οσάκα (大阪市立大学)
* Οικονομικό Πανεπιστήμιο της Οσάκα (大阪経済大学)
* Τεχνολογικό Ινστιτούτο της Οσάκα (大阪工業大学)
* Κολλέγιο Τζογκακουίν (大阪女学院大学)
* Πανεπιστήμιο Σεϊκέι της Οσάκα (大阪成蹊大学)
* Πανεπιστήμιο ΣΟΑΙ (相愛大学)
* Πανεπιστήμιο Τεχνών της Οσάκα (大阪芸術大学)
* Πανεπιστήμιο Εκπαίδευσης της Οσάκα (大阪教育大学)

Αδελφοποιημένες πόλεις
----------------------

* Σικάγο, Ηνωμένες Πολιτείες της Αμερικής
* Αμβούργο, Γερμανία
* Σαν Φρανσίσκο, Ηνωμένες Πολιτείες της Αμερικής
* Σάο Πάολο, Βραζιλία
* Σαγκάη, Κίνα
* Μελβούρνη, Αυστραλία
* Μιλάνο, Ιταλία
* Αγία Πετρούπολη, Ρωσία

Φιλικές πόλεις:

* Βουδαπέστη, Ουγγαρία
* Μπουένος Άιρες, Αργεντινή
* Ντνιπρό, Ουκρανία

Παραπομπές
----------

1. ↑  Mayor's Profile Αρχειοθετήθηκε 2016-02-18 στο Wayback Machine. City of Osaka
2. ↑  Profile of Osaka City Αρχειοθετήθηκε 2016-03-24 στο Wayback Machine. City of Osaka
3. ↑  «Population Census: I Daytime Population». *Statistics Bureau, Ministry of Internal Affairs and Communications*. 29 Μαρτίου 2002. Ανακτήθηκε στις 28 Μαρτίου 2007.
4. ↑  The Museum of Oriental Ceramics, Osaka
5. ↑  «The National Museum of Art, Osaka». Αρχειοθετήθηκε από το πρωτότυπο στις 22 Μαΐου 2016. Ανακτήθηκε στις 19 Ιανουαρίου 2016.
6. ↑  «Osaka City Museum of Fine Arts» (PDF). Αρχειοθετήθηκε από το πρωτότυπο (PDF) στις 17 Ιανουαρίου 2016. Ανακτήθηκε στις 19 Ιανουαρίου 2016.
7. ↑  Osaka Museum of History
8. ↑  Museum of Natural History
9. ↑  Osaka Science Museum
10. ↑  «Osaka and the World, the official website of the Osaka city». Αρχειοθετήθηκε από το πρωτότυπο στις 22 Δεκεμβρίου 2008. Ανακτήθηκε στις 28 Μαρτίου 2007.

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **Οσάκα**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Οσάκα** |

* City of Osaka Official homepage
* OSAKA INFO Osaka Convention & Tourism Bureau
* A collection of articles about the Kamagasaki area of Osaka libcom.org
* Bicycling in Osaka

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 122548794
* **ΕΒΕ**: 223272
* LCCN: n80022951
* ISNI: 0000 0004 0616 2721
* GND: 4043961-6
* SELIBR: 156055
* SUDOC: 027238202
* BNF: cb15283394k (data)
* NDL: 00257146
* NKC: ge283684
* BNE: XX5747781
* CiNii: DA00489840

 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ασία
* Πύλη:Ιαπωνία
 |

 |